ועדת העבודה, הרווחה והבריאות, כנסת 16, פרוטוקול מספר 51, 2003-07-29 11:30

שאול יהלום: האם אנחנו צריכים להחביא את עובדת שירותנו בצבא?

שאול יהלום: אנחנו צריכים להילחם ולעשות את כל המאמצים שאנחנו יכולים כדי שזה יהיה לגאוות החברה.

שאול יהלום: זהו פרט שראוי שישאלו עליו.

שאול יהלום: כל חייל צריך לדעת להישאל, ואם הוא התחמק מהשירות הצבאי, כל מעביד ידע שהוא ברח מהצבא.

שאול יהלום: תומר ויסבלג: אבל המעביד שואל את זה מהכיוון ההפוך.

שאול יהלום: אתם לא מקדמים חוקים שמעודדים לצאת למילואים.

שאול יהלום: אתם עוצמים את היניים.

שאול יהלום: כל הישיבה הקודמת היתה בגישה שכן מקדמים את השירות במילואים.

שאול יהלום: המדינה לא מקדמת עוד הרב מאוד נושאים.

שאול יהלום: תצא החוצה לרחוב האוהלים ותראה שיש עוד הרבה בעיות.

שאול יהלום: לא צריכים לקבור את הערכים של החברה הישראלית בתקופה קשה מבחינה כלכלית.

שאול יהלום: כל חייל צריך להיות גאה בשירותו הצבאי וגאה על כך שהוא קצין.

תומר ויסבלג: עם גאוה לא הולכים למכולת.

שאול יהלום: עם גאווה צריכים ללכת גם למכולת.

גלעד ארדן: החייל יכול להיות גאה במקום שהוא בוחר בו.

גלעד ארדן: לא צריך להכריח אותו להגיד את זה במקום שאולי זה יפגע בו ובסיכויו.

אבי זמיר: לדעתי הפתרון לא יבוא אם רק נתעסק במעסיקים.

אבי זמיר: הפתרון צריך להגיע מהרבה מישורים.

אבי זמיר: גםפ בוועדת החינוך נציגים שלנו מדברים על הנושא של המשתמטים והמוטיבציה.

אבי זמיר: צריך לטפל בבעיה בכל המישורים.

אבי זמיר: אנחנו מטפסים הרבה על המעסיקים, כך שבאמת בסוף מעסיק לא יקבל חיילים לעבודה.

גלעד ארדן: זה לא בסוף.

גלעד ארדן: התופעה הזו נחשפה בזמן האינטיפאדה.

שאול יהלום: מה אתה רוצה שהוא יקח חברת חקירות כדי לגלות מה אתה עושה?

חזקיה ישראל: כפי שאמרתי בישיבה הקודמת אנחנו מתנגדים באופן נחרף לפיטורי חיילי מילואים כעקרון.

חזקיה ישראל: אם עובד משרת במילואים אנחנו רואים בכך יתרון מזווית ראיה של קליטה בעבודה.

חזקיה ישראל: אני חושב כי ההצעה שהמעסיק לא יוכל לשאול את החייל על מקום שירותו למצב הפוך.

חזקיה ישראל: אנחנו כמנהלי כוח אדם שמראיינים לאנשים לעבודה, רואים בזה יתרון.

חזקיה ישראל: כאשר אדם משרת במילואים יש לו נקודת זכות ועדיפות, ויש חשש שיקרה מה שהיו"ר הציג.

חזקיה ישראל: אני חושב שתהיה פה תופעה הפוכה.

חזקיה ישראל: כשאדם מקבל צו למילואים הוא צריך להודיע על כך למעסיק.

חזקיה ישראל: ממילא המעסיק ידע שהאיש יוצא למילואים בשלב כזה או אחר.

חזקיה ישראל: שירות מילואים הוא יתרון בקבלה לעבודה.

גלעד ארדן: אני רוצה להדגיש כי הצעת החוק שלי מדברת על אופי שירות המילואים, ולא אם הוא משרת במילואים או לא, אלא איפה הוא משרת כי מזה ניתן להסיק גם כמה ימי מילואים הוא יעשה בשנה.

חזקיה ישראל: הוצגו נתונים בוועדה שמצביעים על כך שמעסיקים נרתמים יותר ויותר לעידוד חיילי המילואים.

חזקיה ישראל: לגבי הסעיף השני של הצעת החוק, אנחנו מתנגדים.

חזקיה ישראל: אנחנו חושבים שהמינון הוא גבוה מאוד.

חזקיה ישראל: אנחנו חושבים כי ההצעה של הממשלה להגדיל את פרק הזמן מ-21 ל-30 יום היא סבירה בנסיבות העניין, אם רוצים להראות כי נעשית פעולה.

נעה וגנר: אנחנו תומכים בהצעת הממשלה.

נעה וגנר: מדובר על 30 ימים ולא לאסור על בקשת מידע.

נעה וגנר: יש איסור בחוק שוויון הזדמנויות להפלות עובד בגלל יציאתו למילואים.

נעה וגנר: כיצד חייל המילואים יוכיח שהוא מופלה על רקע שירות המילואים אם אפילו אסור לשאול אותו לגבי יציאתו לשירות מילואים.

נעה וגנר: המעביד יוכל לטעון כי הוא לא שאל שום דבר ולא ידע שום דבר.

גלעד ארדן: ואיך הוא יוכיח את זה אם נשאיר את המצב ככה?

נעה וגנר: כמו שהוא מוכיח היום, דרך השאלה.

גלעד ארדן: כמה מקרים יש שבהם החיילים הצליחו להוכיח שהם הופלו לרעה בקבלה לעבודה בגלל שהם משרתים במילואים.

נעה וגנר: איסור השאלה יחנך את המעבידים למצוא כל מיני דרכים פתלתלות לברר את הנתונים האלה.

גלעד ארדן: כלומר אתם בעצמכם מניחים בתת-מודע שהמעסיק יחפש את הנתונים האלה.

נעה וגנר: זה יפריע לחייל המילואים להוכיח שהוא הופלה על רקע יציאתו למילואים.

נעה וגנר: יש חשש מהגנת יתר על חיילי מילואים, כיוון שבסופו של דבר מעסיקים ירתעו מהעסקה של אנשים צעירים שיש סבירות גבוהה שהם משרתים במילואים.

שאול יהלום: אז את מי הם יעסיקו, את הקשישים?

נעה וגנר: הם יעסיקו אנשים מעל גיל 38-40.

שאול יהלום: הלוואי.

שאול יהלום: דעתי היא שאין סודות.

שאול יהלום: מעביד בייחוד המעבידים הגדולים יכולים לדעת הכל עליך, כולל מספר חשבון הבנק שלך.

שאול יהלום: הוא ישקיע עוד 1,000 שקל וישכור חברת חקירות שתברר לא רק את היחידה שלך וכמה ימים אתה משרת, אלא גם את שם המפקד שלך, כי הוא רוצה לחסוך מיליונים.

שאול יהלום: זה יהפוך לדבר מוסתר.

שאול יהלום: הוא יכל לפטר אותך ואתה לא תוכל לבוא אליו בכלל בטענה בבית הדין כי יגידו שהוא לא יודע מהעניין.

שאול יהלום: זה יהפוך לנתון מוסתר.

שאול יהלום: כמו שאתה יכול לגלות את המין שלך, את המקצוע שלך ואת ההשכלה שלך, אתה יכול גם לגלות את תולדות החיים שלך ומה אתה עושה עכשיו.

שאול יהלום: מחר אתה יכול להציע חוק שקובע כי אסור לאדם להגיד אם הוא נשוי או לא וכמה ילדים יש לו, כיוון שיש מעבידים שצריכים את העובד ביום ובלילה והם לא מוכנים שהוא יטפל בילד הקטן שלו.

שי סומך: לגבי איסור פיטורין במשך 21 ימים או 30 ימים, אני רוצה להזכיר כי מעסיק שמחליט לפטר איש מילואים לאחר שירות המילואים צריך גם לשלם עבור 30 ימים שלא נחשבים במסגרת ה-21 ימים או ה-30 ימים, כך אם הצעת הממשלה תתקבל, הוא יצטרך לשלם משכורת של חודשיים.

שאול יהלום: התקופה היא תמיד תקופה של 30 ימים או 60 ימים, אז מה מועילה הארכה ל-60 ימים?

תומר וייסבלך: אבל אתה מראה שזה לא בגלל המילואים.

תומר וייסבלך: אתה בעצמך אמרת שתמיד יהיה מותא לפטר אם זה לא בגלל המילואים.

תומר וייסבלך: זו לא חסינות.

תומר וייסבלך: אם יש סיבה לפטר לא בגלל המילואים, אין שום בעיה.

תומר וייסבלך: אנחנו מדברים על פיטורים בגלל המילואים.

שאול יהלום: אם אתה לא מגלה שאתה משרת במילואים וזה הדבר הכי מוסתר בתולדות החיים שלך, אין בעיה והמעביד לא יתייחס כלל לעניין הזה, אבל אם לא תסתיר זאת כי זה אחד הדברים שלא צריך להסתיר אותם ויבוא מעביד ויגיד אם כל פעם מגדילים את התקופה בה אני לא יכול לפטר, אני לא אעסיק אדם כזה מראש.

שאול יהלום: מעביד רוצה להיות חופשי בפיטורי העובד שלו אם הוא לא יעיל, או שיש צמצומים.

שאול יהלום: זו התקופה לצורך כל התהליך המשפטי.

שאול יהלום: אם נאריך את התקופה ל-100 יום, הוא לא יעסיק אדם כזה כי הוא יגיד שמהיום הוא לא יוכל לגעת בו גם אם הוא לא יעיל.

תומר וייסבלך: הוא יוכיח שהוא לא יעיל.

שאול יהלום: הוא יצטרך בשביל כך לשכור עו"ד.

שאול יהלום: הוא מראש לא יעסיק אדם כזה.

שאול יהלום: אתה צריך לחשוב שאיש המילואים רוצה לקבל עבודה ולהתחיל לעבוד, אז אל תביאו אותו למצב בו המעסיק יעדיף אדם עם פרופיל 21.

תומר וייסבלך: זה קורה במילא.

תומר וייסבלך: מתי חיפשת לאחרונה עבודה?

שאול יהלום: זה לא קורה.

שאול יהלום: יש לי שני בנים מ"פ ביחידות קרביות.

שאול יהלום: אל תגזימו.

שאול יהלום: החברה שלנו היא חברה טובה ובריאה.

שאול יהלום: בשוליים יש כמה מעסיקים רעים מאוד והם בדרך כלל לא מוסדיים.

שאול יהלום: לגבי המעסיקים האלו אנחנו רואים את התלונות.

שאול יהלום: אף אחד מאלה לא מתבייש להתלונן.

שאול יהלום: נציג היחידה להכוונה אומר כי היו פונים אליו הרבה והוא היה אומר להם כי כאשר ההם עברו 21 יום הם לא שייכים אליו.

שאול יהלום: הוא אומר כי אין בעיה כזו.

שאול יהלום: זה קיים רק בשוליים.

שאול יהלום: אתה רואה את המספרשהוא 100 ומשהו בכל המשק, אז תדאגו לשפר אבל לא לעשות דברים מוגזמים.

עדי גוברין: 3% משרתים בקרבי, וזה מוגזם.

שאול יהלום: את זה צריך לתקן.

עדי גוברין: תשים את כולם כך שלמעסיק לא תהיה אפשרות בחירה, כי כולם ישרתו.

עדי גוברין: עד אז אתה תעשה מה שטוב לחיילי המילואים ולא מה שטוב למעסיק.

שאול יהלום: אל תצייר את חייל המילואים בעיני המעסיק כאדם שהוא יפחד לנגוע בו והוא יעדיף אדם שהתחמק מהצבא.

גלעד ארדן: אי אפשר להציג את המספר הזה, כיוון שהרבה חיילים לא נגשו כי הם לא ידעו שהם יכולים להתלונן או שהם לא יכלו להוכיח את זה.

שאול יהלום: אין חייל שלא יודע שיש את היחידה הזו.

שאול יהלום: הם פרסמו חוברות ומודעות וזה גם כתוב על צו המילואים.

אריאל היימן: צריך לזכור כי האיסור בפיטורין בעוון מילואים הוא לכל הזמן.

אריאל היימן: הוא איננו קשור בשירות בכלל.

אריאל היימן: אסור לפטר בגלל שירות במילואים.

אריאל היימן: בנוסף, אסור לפטר 21 יום לאחר שירות מילואים מכל סיבה, אלא אם באים לוועדה להכוונת חיילים משוחררים ומבקשים היתר לפיטורים.

אריאל היימן: לכן, האיסור לפטר חייל מילואים קיים כל הזמן גם אם הוא לא משרת כלל.

אריאל היימן: הדיון כאן נסוב על מקומו של חייל המילואים בחברה הישראלית.

אריאל היימן: למרות שאני מבין לחרדת המשרת שפונה למעביד והמעביד שואל את אותן השאלות ועלול שלא לקבל אותו לעבודה, אני חושב שאי אפשר שאנחנו נוריד למחתרת את מערך המילואים.

אריאל היימן: אנחנו צריכים לעשות את הפעולה ההפוכה.

אריאל היימן: יכול להיות שבנקודה ספציפית לחייל מסויים ברגע מסויים זה ששואלים אותו זה לרועץ לו, אך ככלל אנחנו צריכים להביא למצב בו חייל המילואים יתגאה וילך עם שלט ברחוב שאומר כי הוא מילואימניק ויאמר זאת גם למעביד.

אריאל היימן: ויש מעסיקים כדוגמת אבי שמעדיפים רק עובדים שהם אנשי מילואים.

אריאל היימן: אני מכירה לא מעט משרדים בהם זה תנאי קבלה, שגם אותו אסור על פי חוק להגיד בצורה פורמלית, אך זה חלק מהדברים שאדם בודק ורוצה לבחון אותם, כי מדובר באיכויות.

אריאל היימן: כשאני מראיין אנשים אני אפילו שואל אותם אם היו בתנועת נוער, כי תנועת נוער בעיני זה ערך בחברה הישראלית, ומי שגדל בתנועת נועער יש לו תוספת מסויימת.

גלעד ארדן: זו זכותך על פי החוק.

זאב בוים: הוא מדבר על הנורמה שמאחורי הזכות הזו.

אריאל היימן: מי שהיה איש מילואים יש לו ערך מוסף, ואת זה אנחנו צריכים לכבד ולא להוריד את אנשי המילואים למחתרת.

שי סומך: אני רוצה להבהיר כי חוק חיילים משוחררים קובע שהתקופה של ה-21 ימים ותקופת שירות המילואים אינן נספרות בתקופה של ה-30 ימים של ההודעה המוקדמת.

שי סומך: תקופת ההודעה המוקדמת מתחילנ להיספר בתום ה-21 יום.

שי סומך: לגבי איסור שאלת שאלות, אני מצטרף לדברים שאדוני אמר לגבי הגנת יתר.

שי סומך: אני רוצה להוסיף עוד סיטואציה אחת שיכולה להיות בעייתית.

שי סומך: לשאול על שירות ההסדיר אף אחד לא אוסר ואף אחד לא רוצה לאסור.

שי סומך: כאשר מגיע אדם בן 25 ששירת ביחידה צבאית לראיון עבודה, המעסיק יידע שאסור לו לשאול אותו על שירות המילואים ויניח כי עושה הרבה ימי מילואים ויבחר מועמד אחר על פניו, בזמן שהוא היה יכול להסביר לו שהוא עושה מספר מסויים של ימי מילואים ומתחשבים בו.

שי סומך: אי אפשר לשמור סודות במצבים כאלה.

שאול יהלום: שי טוען כי בקורות החיים יהיה כתוב כי אותו אדם בשירות הסדיר היה בצנחנים או בסיירת מטכ"ל וסיים בדרגת סגן.

שאול יהלום: אם אני חושש מנושא של שירות מילואים קרבי, אני לא אסתכל על האיש הזה והוא אפילו לא יוכל לפנות מטעמי הפליה, כיוון ש-99% מהאנשים האלה משרתים במילואים.

שאול יהלום: המעסיק יסמוך על רב סרן במילואים כאשר יש לו פרוייקט רציני במכירות והוא זקוק לאיש שיווק, מאשר על אחד עם פרופיל 21 שיכול להשתגע באמצע סחיבת המוצרים.

שאול יהלום: לכן אתה לא צריך להתעקש על הסעיף הזה, ואתה צריך להתפשר על הימים כדי שנעביר את החוק בכבוד, כך שבספר החוקים יהיה חוק ארדן.

צפייה גינת: אנחנו בעסקים הקטנים, כמו חברי מהעסקים הגדולים, מתנגדים בתוקף לפיטורי עובדים בגין שירות מילואים.

צפייה גינת: ברוב המקרים זה לא נעשה.

צפייה גינת: יחד עם זאת אנחנו מתנגדים גם לסדרת הפתעות בין העובד למעביד, דבר שיצור מתח מיותר.

צפייה גינת: אם המעביד לא ידע את תפקידו של אותו עובד בשירות מילואים והוא לפתע יוזמן לשירות מילואים, זה יהפוך את העניין ללא סימפטי עבור המעביד ועבור העובד, ועל כן הצעה הזו מיותרת.

צפייה גינת: אני רוצה להזכיר שבעבר על פי חוק נאסר לשאול את הפרופיל הצבאי.

גלעד ארדן: עדיין יש איסור כזה.

צפייה גינת: אני לא בטוחה שהשירות הזה היה טוב לציבור ושההחלטה הזו לא גרמה לכך שיותר אנשים ישתמטו משירות צבאי.

צפייה גינת: אם בעבר מישהו היה מפחד להשתמט משירות צבאי בגין פרופיל 21, היום המצב יותר פשוט, כי אסור לשאול על הפרופיל והנתונים הם לעיתים מאוד לא סבירים כי אנשים משתמטים.

צפייה גינת: אם המעסירק לא ישאל את העובד אם הוא משרת במילואים או לא, הוא יוכל לחשוב כי הוא משתמט.

צפייה גינת: אף מעסיק לא רוצה להעסיק אדם שהאישיות שלו היא של משתמט וגם אשם שהוא לא יודע על אישיותו דבר.

צפייה גינת: מי שמשרת בתפקיד צבאי קרבי, בדרך כלל טוב יותר בכישוריו, ביכולת המנהיגות שלו ובמוטיבציה שלו.

צפייה גינת: בשל כך אני נגד הסתרה של האינפורמציה הזו, ואני בעד להאדיר ולפאר את שירות המילואים במדינת ישראל.

צפייה גינת: בנוגע לטווח הזמן, אני חושבת כמו חברי בצבא כי 30 יום זה בהחלט מניין מספיק.

צפייה גינת: אם מישהו חושב לפטר עובד, בעיקר עכשיו שמצב העסקים הוא גרוע, בייחוד בעסקים הקטנים שהם עסקים משפחתיים המעסיקים עובדים שנים רבות ובדרך כלל לא ממהרים לפטר עובד.

צפייה גינת: אם מפטרים זה רק מחוסר ברירה כאשר המצב בתזרים המזומנים הוא כל כך קשה שאין ברירה אלא לפטר.

צפייה גינת: 30 ימים או 60 ימים לא ישנו את הדברים, ואם כבר קביעה של 30 יום מספקת בהחלט.

אריה אלדד: אני אתחיל בדברים האחרונים שנשמעו כאן בנוגע לכך שאסור לשאול על הפרופיל הרפוי.

אריה אלדד: עסקנו בנושא הזה כאשר הייתי בצבא בחיל רפואה, ובפועל מסתבר שכל מי שרוצה לדעת מהו הפרופיל, יודע מה הוא, אפילו שאסור לשאול עליו.

אריה אלדד: גם כאשר אסור לשאול, מי שבאמת רוצה לדעת פרט מסויים מוצא את הדרך לדעת.

אריה אלדד: הדרך החוקית היא להחתים אדם על ויתור על סודיות רפואית.

אריה אלדד: אני מניח כי גם אם נכפה איסור לשאול על שירות המילואים ואופי שירות המילואים, מי שאכן ירצה, אכן ידע, אם בדרך של משרד חקירות ואם בדרך של מעקב חוקי כזה או אחר שיימצא לויתור על סודיות.

אריה אלדד: אני מסכים עם העניין הערכי שאנו חייבים לטפח את השירות במילואים כערך.

אריה אלדד: הקולות שנשמעים פה מעידים על זה שאנחנו לא עושים מספיק בתחום הזה וכאילו לא נותנים הגנה אם בכל זאת החיילים יישאלו על שירות המילואים.

אריה אלדד: לפני מספר שבועות הנחתי הצעת חוק, שאני מניח שבגלל המשמעויות הכלכליות שלה לא נדונה בשלב הזה.

אריה אלדד: הצעת החוק מדברת על כך שאנחנו צריכים לעודד את המעסיקים שמעסיקים אנשי מילואים על ידטי מתן זיכוי מס מסוים.

אריה אלדד: אפשר להתווכח עם הממשלה על כמה זיכוי מס.

אריה אלדד: כל מעסיק שיגיד כי 15% או 20% ומעלה מאנשיו משרתים במילואים, פר מספר ימי מילואים, הוא יתומרץ.

אריה אלדד: אני חושב שעל ידי תמרוץ המעסיקים שכן מעסיקים אנשי מילואים נשיג תוצאה יותר טובה מאשר על ידי הסתרת עצם השירות.

יגאל יאסינוב: אני חושב שיש פה בעיה.

יגאל יאסינוב: בנושא הגנת זכויות של מילואימניקים, אנחנו חייבים להבין שאנחנו חייבים לברוח מהצד הפופוליסטי ולהתקרב לצד המעשי.

יגאל יאסינוב: בעיני, יש בהצעת החוק הזו חלק פופוליסטי שהוא פוגע בהצעת החוק.

יגאל יאסינוב: חה"כ ארדן, אני מציע לך כן להסכים עם הממשלה כי אז משהו יהיה אפשר לעשות.

שאול יהלום: חה"כ ארדן, האם אתה רוצה להעמיד את החוק להצבעה?

גלעד ארדן: לאור יחסי הכוחות והעמדות שנשמעו פה מסביב לשולחן, אני לא רוצה שהחוק יפול למרות שגם אין לי מטרה שיהיה רשום חוק על שמי.

גלעד ארדן: זו לא המטרה שלשמה חוקק החוק.

גלעד ארדן: אני בהחלט חושב שיש בו בעיה אמיתית.

גלעד ארדן: אני ערכתי סקר בעצמי בעילום שם, וגיליתי כי 50% מהמעסיקים שנענו לסקר אמרו כי הם היו מעדיפים לא לעסק חיילי מילואים.

גלעד ארדן: יש פה בעיה אמיתית ואי אפשר להתעלם ממנה.

גלעד ארדן: אולי ההצעה שלי היא לא הכלי האידיאלי ויכול להיות שהכלי שהציע חה"כ אלדד או אחרים שבמצב הכלכלי העכשוי הם בלתי אפשריים כי הם עולים הרבה מאוד כסף, הם הדרך הנכונה יותצר.

גלעד ארדן: לא יכול להיות שהממשלה מצד אחד תגיד כי העיקרון הזה הוא נכון וכי צריך לעודד מעסיקים ולהגן על חיילי מילואים, ומצד שני היא לא תיתן שום מענה.

גלעד ארדן: החבר'ה שיושבים פה לא המציאו את הבעיה הזו.

גלעד ארדן: זו בעיה שקיימת.

גלעד ארדן: אפשר להתנגד להצעת החוק שלי ולהגיד שהיא קיצונית מדי, אך אני סבור כי אם אתם כל הזמן בתשובות שלכם מניחים שהמעסיק ישכור חברת בילוש כדי לגלות את הפרטים, אז אתם מניחים בעצמכם שכנראה המעסיק לא רוצה חיילי מילואים.

שאול יהלום: יש מעסיקים מנוולים שכן ירצו לדעת את הפרטים האלה.

גלעד ארדן: אז תטיל על מי שיתפסו אותו שוכר שירותים של חברת חקירות, מאסר בפועל.

שאול יהלום: אבל איך תדע את זה?

גלעד ארדן: זה אחד הצעדים דרכם אתה תדע את זה.

גלעד ארדן: כאשר אני הלכתי לראיון עבודה במשרד לעורכי דין, ידעתי מה עשה בצבא זה שמראיין אותי, ולפי זה ידעתי מה אני צריך להגיד.

גלעד ארדן: אני לא רוצה שהוא יכפה עלי להגיד את זה ויסיק את המסקנות את מי כדאי לו להעסיק בגלל שירות המילואים.

גלעד ארדן: להתמודדות עם הבעיה הזו, אני חושב שהממשלה כן צריכה לתת את הכלים.

גלעד ארדן: לפי יחסי הכוחות פה, אני מבין שאין לי רוב בוועדה.

גלעד ארדן: תחת מחאה אני מוכן לוותר על הסעיף הזה.

גלעד ארדן: אני קורא לממשלה לחשוב איך בכל זאת לטפל בפרצה הזו.

גלעד ארדן: אני יכול לבקש לפצל את זה לתי הצעות.

שאול יהלום: לא, זו קריאה טרומית.

גלעד ארדן: זה עבר.

גלעד ארדן: זו הכנה לקריאה ראשונה.

שאול יהלום: אז אתה תצטרך לשוב לכנסת, ואנחנו לא נוכל להצביע עכשיו.

עדי גוברין: אל תוותר, יש זמן.

עדי גוברין: כדאי שזה יופיע בעיתון בעוד כתבה.

גלעד ארדן: אני מבקש לפצל את הצעת החוק.

שאול יהלום: לפי הצעת חה"כ לפצל את החוק, אנחנו מעבירים את הנושא לוועדת הכנסת להחלטה.

שאול יהלום: הוועדה שלנו מאשרת לפצל את החוק.

שאול יהלום: אני מעמיד את הצעת הפיצול להצבעה.

שאול יהלום: ה צ ב ע ה בעד: 5 נגד: 0 נמנעים: אין תודה רבה, הישיבה נעולה.